વડા પ્રધાન નરેન્દ્ર મોદીએ શનિવારે મુંબઈમાં આઇઆઇટી બોમ્બેના 56મી પદવીદાન સમારોહમાં એન્જિનિયરીંગના વિદ્યાર્થીઓને સંબોધિત કર્યા હતા. આ દરમિયાન તેમણે આઇઆઇટી બોમ્બે ઇન્ફ્રાસ્ટ્રક્ચરના વિકાસ માટે 1000 કરોડ રૂપિયા ફાળવવાની જાહેરાત પણ કરી હતી. તેમણે આઇઆઇટીના વિદ્યાર્થીઓને સફળતાનો મંત્ર પણ આપ્યો હતો. વડાપ્રધાને આઇઆઇટીને ન્યુ ઇન્ડિયાનું સ્તંભ કહી તેને ઇન્ડિયન ઇન્સ્ટ્રૂમેન્ટ ઓફ ટ્રાન્સફોર્મશન તરીકે જણાવ્યું હતું. શનિવારે કેમ્પસમાં ડિપાર્ટમેન્ટ ઓફ એનર્જી સાયન્સ એન્ડ એન્જિનિયરિંગ અને એન્વાઇરમેન્ટલ સાયન્સ એન્ડ એન્જિનિયરિંગના નવી બિલ્ડિંગનું પી.એમ. મોદીના હસ્તે ઉદ્ઘાટન કરાશે.